MOCIO SOBRE LA PARTICIPACIÓ EN EL CENTRE DE COORDINACIÓ D’OPERACIONS FERROVIÀRIES DE CATALUNYA.

Des de finals de l’any 2005, es venen produint a la xarxa de rodalies ferroviàries de Catalunya, multitud de incidències que estant tenint una importantíssima repercussió sobre la mobilitat de la ciutadania.

Són molts els ciutadans i ciutadanes del nostre municipi i de la nostra Comarca, que diàriament usen el servei de rodalies de RENFE, per desplaçar-se al seu lloc de treball, d’estudi o de residència, i que venen patint les reiterades incidències.

No ha estat fins a aquest estiu que el Govern de l’Estat ha reconegut implícitament les seves responsabilitats en el desastrós funcionament del servei de rodalies de RENFE, amb la creació d’un Centre de Coordinació d’Operacions Ferroviàries.

Aquest ens té com a objectiu la coordinació i supervisió de les incidències en les infraestructures ferroviàries de Catalunya, així com de l’arribada de l’AVE a Barcelona i la millora del servei de rodalies de RENFE. Aquest centre, creat en ple mes d’agost, es va formar inicialment per representants del Ministeri de Foment, RENFE i ADIF, i va incorporar representants de la Generalitat de Catalunya, i de l’Ajuntament de Barcelona, en una segona instància.

La multitud de incidències que està patint la xarxa ferroviària afecta de forma molt intensa els ciutadans del nostre municipi, per la qual cosa estem convençuts que és imprescindible que aquest Centre de Coordinació compti també amb la representació d’aquest Ajuntament.

És per això, que els Grups Municipals sotasignants, demanan al Ple de l’Ajuntament, l’adopció dels següents:

ACORDS

1.- Demanar al Ministeri de Foment la incorporació immediata de representants del Consell Comarcal del Garraf en el Centre de Coordinació d’Operacions Ferroviàries, creat el passat mes d’agost, atès el gran nombre de ciutadans i ciutadanes afectades per les nombrosos incidències en el servei de rodalies de RENFE.

2.- Traslladar aquest acord al President del Consell Comarcal del Garraf, al Delegat del Govern a Catalunya, al Delegat del Ministeri de Foment a Catalunya, i al Secretari d’Estat d’Infraestructures Ferroviàries, així com al Conseller d’Obres Públiques i Política Territorial de la Generalitat de Catalunya.

Sant Pere de Ribes, a 18 de setembre de 2007.

Grup Municipal                                           Grup Municipal CIU-VIA
ERC

Grup Municipal PSC                                    Grup Municipal UM9

Grup Municipal  ICV-EA                            Grup Municipal PPC